N á v r h

na zmenu v systemizácii štátnych zamestnancov rozpočtovej kapitoly Ministerstva výstavby a regionálneho rozvoja Slovenskej republiky 

Zákonom č. 203/2004 Z. z., ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov (ďalej len „zákon“) sa k 30. 4. 2004 zrušil Úrad pre štátnu pomoc. V súlade s § 30b zákona boli na služobný úrad Ministerstva výstavby a regionálneho rozvoja SR delimitované 3 štátnozamestnanecké miesta určené na plnenie úloh spojených s poskytovaním štátnej pomoci v rámci rezortu výstavby a regionálneho rozvoja.

Na základe uvedeného Ministerstvo výstavby a regionálneho rozvoja SR predkladá návrh na nasledovnú zmenu v systemizácii na rok 2004: zvýšenie počtu štátnozamestnaneckých miest o 3 pre ústredný orgán s účinnosťou od 1. 5. 2004.

Návrh zmeny systemizácie nezakladá nárok na štátny rozpočet v roku 2004, pretože potrebné finančné prostriedky budú presunuté z rozpočtovej kapitoly Ministerstva financií SR do kapitoly Ministerstva výstavby a regionálneho rozvoja SR.

Ďalej Ministerstvo výstavby a regionálneho rozvoja SR navrhuje v systemizácii štátnozamestnaneckých miest v podriadených rozpočtových organizáciách presunúť 10 miest vo výkone práce vo verejnom záujme do kategórie štátnozamestnaneckých miest z dôvodu, že schválená systemizácia na rok 2004 nevychádzala zo skutočného počtu zamestnancov novozriadených orgánov miestnej štátnej správy, ale bola určená odhadom v pomere 80 % štátnozamestnaneckých miest a 20 % zamestnancov vo verejnom záujme. Prevažná časť zamestnancov organizácií miestnej štátnej správy rezortu výstavby a regionálneho rozvoja sú zamestnanci v štátnozamestnaneckom pomere. Uvedený návrh vychádza zo skutočne zisteného počtu zamestnancov krajských stavebných úradov.

Zvýšenie počtu štátnozamestnaneckých miest v podriadených rozpočtových organizáciách rezortu o 10 a prislúchajúcich výdavkov na mzdy v sume 1 428 tis. Sk za celý rok 2004 sa vykoná na ťarchu počtu zamestnancov a miezd zamestnancov vykonávajúcich práce vo verejnom záujme v podriadených rozpočtových organizáciách.

Vplyv návrhu na zmenu v systemizácii Ministerstva výstavby a regionálneho rozvoja SR na ďalšie ukazovatele štátneho rozpočtu kapitoly:
											(v tis. Sk)
II. Výdavky kapitoly spolu (ŠR+EÚ)						+ 608
      a) záväzný ukazovateľ (ŠR)							+ 608   
 
     A. Bežné výdavky (600)								+ 608    
      A.1. mzdy, platy, služobné príjmy a ostatné osobné vyrovnania (610)		+ 450
              z toho:   						
              mzdy, platy, služobné príjmy a ostatné osobné vyrovnania
              ústredného orgánu, okrem štátnych zamestnancov v zmysle prílohy	   0
č. 1 k UV č. 974/2003 (610)	              				

              Počet zamestnancov rozpočtových organizácií, okrem štátnych 
	zamestnancov v zmysle prílohy č. 1 k UV č. 974/2003 (610)		- 10 osôb
               z toho:
               počet zamestnancov ústredného orgánu	  0		

      E. Systemizácia
           - štátnych zamestnancov v štátnej službe (uvedená na samostatnej prílohe)

      F. Rozpočet kapitoly podľa programov
	príloha č. 5 k UV č. 974/2003 zo dňa 14.10.2003

	07Q Tvorba a implementácia politík						+ 608